Title: Γεράσιμος Λιώκης - Ελλάδα Χρονολόγιο
Description: Το εγχειρίδιον αυτό δεν είναι ιστορικόν σύγγραμμα.
Απευθύνεται, κυρίως, σε όσους γνωρίζουν την Ελληνική ιστορία
και θέλουν να επαναφέρουν στη μνήμη τους ένα γεγονός, μια
ημερομηνία ή κάποιο πρόσωπο.
Χωρίζεται σε τρεις περιόδους:
α) Η Τουρκοκρατία
Αν θεωρήσουμε ότι η Τουρκοκρατία άρχισε με την πτώση
της Κωνσταντινουπόλεως (1453) και έληξε με την Ελληνική
Επανάσταση (1821), τότε διαπιστώνουμε ότι διήρκησε 368
έτη…
Υπήρξε μια μακρά περίοδος βίας, σκλαβιάς, οπισθο-
δρομήσεως και σκοταδισμού που έρριξε αιώνες πίσω την
εξέλιξη της χώρας. Στον υπόλοιπο κόσμο εγένοντο αλματώδη
βήματα προόδου από τα οποία η Ελλάδα ελάχιστα ωφελήθηκε.
β) Η Ελληνική Επανάσταση
Οι Έλληνες επολέμησαν ηρωικά για να αποκτήσουν την
ελευθερία τους (1821-1831) και επέτυχαν με τις θυσίες τους και
την επέμβαση των ευρωπαϊκών Μεγάλων Δυνάμεων, την
δημιουργία του πρώτου ανεξάρτητου Ελληνικού κράτους.
γ) Το Ελληνικόν Έθνος
Η Ελλάδα κατόρθωσε να επεκτείνει τα σύνορά της με
πολέμους και θυσίες (1864, 1878, 1912-13, 1920, 1948) και
σήμερα είναι ισότιμο μέλος της Ευρωπαϊκής Ενώσεως. Την
περίοδο 1831-2004 (173 έτη), εκυβέρνησαν:
7 βασιλείς
7 πρόεδροι δημοκρατίας
90 πρωθυπουργοί (!)
Έζησε τρεις περιόδους δικτατορίας.
-7-
Κατά τον Β΄ Παγκόσμιο Πόλεμο κατακτήθηκε από τις
δυνάμεις του Άξονα (1941-1944) για τριάμισι χρόνια.
Η Ελλάδα σήμερα, μέσα στα πλαίσια των κοσμογονικών
αλλαγών που συντελέστηκαν, προσπαθεί να επαναπροσδιορί-
σει την διεθνή θέση της και να συστρατευθεί με επιτυχία στην
πορεία της προς την ευρωπαϊκή ολοκλήρωση.
Δεν είναι δυνατόν να θυμάται κανείς όλα τα πρόσωπα, τις
ημερομηνίες και τα γεγονότα της μακραίωνης ιστορίας της
νεώτερης Ελλάδας. Γι’ αυτό πιστεύω ότι το παρόν πόνημα είναι
ένα βοήθημα.
Subjects: Ελλάδα Χρονολόγιο